Sergejus Dovlatovas

Sergejus Dovlatovas (, 1941 m. rugsėjo 3 d. Ufa – 1990 m. rugpjūčio 24 Niujorkas) – rusų rašytojas, disidentas.

 Biografija 
Tėvas teatro režisierius Donatas Mečikas (1909-1995 m.), motina literatūros korektorė Nora Dovlatova (1908-1999 m.). Nuo 1944 m. šeima gyveno Leningrade.

1959 m. įstojo į Leningrado universiteto Filologijos fakultetą, studijavo suomių kalbą. Dalyvavo literatūriniuose sambūriuose, kuriuose savo kūrybą skaitė Leningrado poetai ir rašytojai Jevgenijus Reinas, Anatolijus Neimanas, Josifas Brodskis, Sergejus Volfas. 1962 m. iš universiteto pašalintas už nepažangumą, trejus metus tarnavo armijoje, vidaus tarnybos daliniuose, saugojo kalinius Komijoje. Iš armijos grįžo su pluoštu apsakymų ir gerokai pakitusiu požiūriu į tarybinę tikrovę.

Įstojęs į Leningrado universiteto žurnalistikos fakultetą, dirbo Jūrų technikos universiteto studentų laikraštyje, rašė apsakymus. Buvo pakviestas į literatūrinę grupę „Mistiečiai“, kurią įsteigė Vladimiras Marazminas, Igoris Jefimovas, Borisas Vachtinas. Dirbo kino scenaristės Veros Panovos asistentu. 1972-1975 m. gyveno Taline, dirbo laikraščiuose „Советская Эстония“ ir „Вечерний Таллин“. Vėliau dirbo ekskursijų vadovu Puškino draustinyje prie Pskovo, grįžęs į Leningradą dirbo žurnale „Костёр“.

Tačiau jo kūrybos žurnalai nespausdino. Tik 1974 m. žurnalas „Юность“ išspausdino apsakymą gamybine tema „Interviu“. Jo pirmosios apsakymų knygos, parengtos Talino leidykloje „Eesti raamat“, spausdinimą sustabdė KGB. Nuo šeštojo dešimtmečio kūrinius skelbė savilaidos leidiniuose, užsienyje, emigrantų žurnaluose „Континент“, „Время и мы“.

1978 m. neapsikęsdamas dėl valdžios persekiojimo emigravo į Vieną, vėliau į JAV, kur leido liberalų laikraštį „Новый американец“. 1980 m. susilaukė pripažinimo, jo kūrybą spausdino prestižinis žurnalas „The New Yorker“. Vedė autorinę laidą radijo stotyje „Laisvė“. Mirė dėl širdies nepakankamumo, palaidotas Maunt Hebrono kapinėse.

 Kūryba 

Apsakymų cikluose „Kompromisas“ (1981 m.), „Užsienietė“ (Inostranka 1986 m.), „Filialas“ (1989 m.) ironiškai, su humoru vaizdavo sovietinę gyvenseną ir mąstymą, jų apraiškas rusų emigrantu bendruomenėje, apysakoje „Zona“ (1982 m.) aprašė sovietinę kasdienybę. Dar parašė autobiografinę apysaką „Mūsiškiai“ (1983 m.). Kūrybai būdinga lakoniškumas, dokumentiškumo ir meninės išmonės derinimas. Galina Michailova, Visuotinė lietuvių enciklopedija, V t.  Nei vieno kūrinio, spausdinto sovietiniais laikais, perspausdinti neleido.

 Bibliografija 
 Невидимая книга. (Nematoma knyga) – Аnn Arbor: Ardis, 1977
 Соло на ундервуде: Записные книжки. (Solo Undervudu) – Paris: Третья волна, 1980
 Компромисс. (Kompromisas) – Нью-Йорк: Серебряный век, 1981
 Зона: Записки надзирателя. (Zona) – Ann Arbor: Эрмитаж, 1982
 Заповедник. (Draustinis) – Аnn Arbor: Эрмитаж, 1983
 Марш одиноких. (Vienišųjų maršas) – Holyoke: New England Publishing Co, 1983
 Наши. (Mūsiškiai) – Ann Arbor: Ардис, 1983
 Соло на ундервуде: Записные книжки. – 2-ое издание, доп. – Holyoke: New England Publishing Co, 1983
 Демарш энтузиастов (соавт. В. Бахчанян, Н. Сагаловский). (Entuziastų demaršas) – Париж: Синтаксис, 1985
 Ремесло: Повесть в двух частях. (Amatas) – Ann Arbor: Ардис, 1985
 Иностранка. (Užsienietė) – New York: Russica Publishers, 1986
 Чемодан. (Lagaminas) – Tenafly: Эрмитаж, 1986
 Представление. (Vaidinimas) – New York: Russica Publishers, 1987
 He только Бродский: Русская культура в портретах в анекдотах (соавт. М. Волкова). (Ne tiktai Brodskis. Rusų kultūra portretuose ir anekdotuose.) New York: Слово – Word, 1990
 Записные книжки. (Užrašų knygelės) New York: Слово – Word, 1990
 Филиал. (Filialas) – New York: Слово – Word, 1990

 Nuorodos 

 Сергей Довлатов. Соло на ундервуде

 Šaltiniai 

Dovlatovas Sergejus